open-index/open-wikipedia-markdown huggingface dataset:
סוניה מרטין

**סוניה מרטין** (בגרמנית: **Sonja Martin**; 26 באוקטובר 1962 - 3 באוגוסט 2019) הייתה שחקנית אוסטרית.

## ביוגרפיה
נולדה בשם סוניה מרטיקוביץ' בווינה, אוסטריה. לאחר סיום התיכון היא החלה ללמוד רפואה.

ב-1982 היא הצטלמה למגזין פנטהאוז ותמונתה נבחרה להופיע בשער, וב-1984 הופיעה גם במגזין "פלייבוי".

היא התפרסמה בישראל כששיחקה את תפקיד רינה בסרט "ספיחס", ולאחר מכן הופיעה בסרטים נוספים בסדרת אסקימו לימון, בסרט "אהבה צעירה" בתפקיד סמדי (בגרסה הגרמנית קיבלה את השם "סנדי") ו"בלוז לקיץ בתפקיד איריס.

ב-1983 שיחקה בסרט "Die unglaublichen Abenteuer des Guru Jakob" בו שיחק צחי נוי, שהופיעה לצידה באסקימו לימון.

ב-1984 שיחקה בסרט "עמנואל 4" לצד סילביה קריסטל.

ב-1985 שיחקה בסרט "חום אדום" לצד לינדה בלייר.

ב-1986 יצא הסרט "La chica que cayó del cielo", בו גילמה סטודנטית היורשת טירה מדודתה, ומגלה שעורך הדין של דודתה הפך את המקום לבית בושת.

ב-1988 הופיעה בסרט "פלאזה ריאל", אודות אדריכל המגלה כי רעייתו מנהלת חיים כפולים ועוסקת בזנות.

## קישורים חיצוניים

קטגוריה:שחקניות קולנוע וטלוויזיה אוסטריות
קטגוריה:דוגמניות אוסטריות
קטגוריה:אוסטריות שנולדו ב-1962
No Angels

260px|ממוזער|צילום של הלהקה משנת 2008
**No Angels** (בעברית: **אין מלאכים**) היא להקת בנות גרמנית.

## היסטוריה
הלהקה הוקמה ב-2000 במסגרת תוכנית המציאות "Popstars" בערוץ "RTL Zwei" הגרמני בה נבחנו זמרות ללהקת בנות.

ב-2001 הם הוציאו את הסינגל הראשון שלהן "Daylight in Your Eyes" שזכה להצלחה בגרמניה, אוסטריה ושווייץ ומכר מעל מיליון עותקים, הסינגל השני שלהן "Rivers of Joy" נהיה אף הוא להיט, הסינגל השלישי שהוציאו היה ביצוע כיסוי לשירם של יורית'מיקס "There Must Be an Angel (Playing With My Heart)".

לאחר מכן הם הקליטו גרסה משלהן לשיר הפתיחה של הסרט אטלנטיס: האימפריה האבודה.

הלהקה הופיעה כמופע פתיחה בקונצרט של וסטלייף.

בסוף 2001 הם יצאו לסיבוב הופעות.

ב-2002 יצא אלבום הבכורה שלהן "Elle'ments".

הם זכו במספר פרסי מוזיקה.

ב-2003 התפרקה הלהקה על מנת שהחברות בה יתמקדו בקריירת הסולו שלהן.

ב-2007 חברות הלהקה הודיעו על איחודם מחדש ובאותה שנה הוציאו את האלבום "Destiny".

ב-2008 הם התמודדו על ייצוג גרמניה באירוויזיון וזכו במקום הראשון. באירוויזיון 2008 בבלגרד הופיעו עם השיר "Disappear". הן סיימו במקום ה-23 עם 14 נקודות.

בשנת 2021 הלהקה הוציאה אלבום חדש שכלל בין היתר שיר "Mad Wild".

## קישורים חיצוניים

* 

## הערות שוליים

קטגוריה:נציגי גרמניה באירוויזיון
קטגוריה:משתתפי אירוויזיון 2008
קטגוריה:להקות בנות גרמניות
קטגוריה:להקות שהוקמו בשנת 2000
כרוניקה של אהבה

**כרוניקה של אהבה** הוא סרט קולנוע ישראלי משנת 1998, עם סמדר קילצ'ינסקי, שרון אלכסנדר וסי היימן בתפקידים הראשיים.

## עלילה
נאווה (סמדר קילצ'ינסקי), עובדת סוציאלית העובדת עם נשים מוכות, ויורם (שרון אלכסנדר), אדריכל חיים בזוגיות בוילה עם ילדיהם. הם מסתירים סוד משפחתי, והשקט הפסטורלי מלווה בפחד, קנאה ואהבה.

נאווה פוגשת את ז'ניה (טניה סובול), עולה מרוסיה והיא מביאה שינוי לחייה.

## שחקנים

## קישורים חיצוניים

קטגוריה:סרטי דרמה ישראליים
קטגוריה:סרטי ציפי טרופה
קטגוריה:סרטים ישראליים משנת 1998
אינגבורג מלו

**אינגבורג מלו דה פרייס** (בגרמנית: **Ingeborg Mello de Preiss**; 4 בינואר 1919 – 25 באוקטובר 2009) הייתה אתלטית גרמנייה ארגנטינאית-יהודייה. אלופת המשחקים הפאן-אמריקאיים (בואנוס איירס 1951) בהדיפת כדור ברזל ובזריקת דיסקוס. ייצגה את ארגנטינה בשתי אולימפיאדות (לונדון 1948 והלסינקי 1952) וסיימה במקום שמיני ותשיעי בזריקת דיסקוס ובהדיפת כדור ברזל בהתאמה. היא זכתה ב-7 תוארי אליפות דרום אמריקה, 4 תארים בהדיפת כדור ברזל (1941, 1947, 1949 ו-1952) ו-3 תארים בזריקת דיסקוס (1947, 1949 ו-1952) ובין השנים 1940–1962 היא זכתה ב-22 תוארי אליפות ארגנטינה.

## קורות חיים
מלו דה פרייס נולדה וגדלה בברלין. היא התאמנה במועדון הספורט היהודי בעיר הולדתה, "Juedische Sportgemeinschaft 33" ובגיל 19 ברחה לארגנטינה מפני הנאצים.

### 1948
באולימפיאדת לונדון (1948) סיימה מלו דה פרייס במקום שמיני בזריקת דיסקוס בתוצאה של 38.44 מטר ובמקום תשיעי בהדיפת כדור ברזל בתוצאה של 12.085 מטר.

### 1951
במשחקים הפאן אמריקאים שנערכו בבואנוס איירס בשנת 1951 זכתה מלו דה פרייס בשתי מדליות זהב, בהדיפת כדור ברזל בתוצאה של 12.45 מטר ובזריקת דיסקוס בתוצאה של 38.55 מטר.

### 1952
באולימפיאדת הלסינקי (1952) סיימה מלו דה פרייס במקום 12 בזריקת דיסקוס בתוצאה של 39.04 מטר, בשלב המוקדמות היא קבעה תוצאה של 40.91 מטר ועלתה מהמקום החמישי לגמר ובמקום 19 בהדיפת כדור ברזל בתוצאה של 10.82 מטר.

מלו דה פרייס המשיכה להשתתף בתחרויות וסיימה בשנת 1969 באליפות ארגנטינה במקום רביעי בזריקת דיסקוס בגיל 50.

## שיאים אישיים
* הדיפת כדור ברזל: 12.45 מטר (1951)
* זריקת דיסקוס: 42.10 מטר (1949)

## קישורים חיצוניים

* יהודים וספורט לפני השואה: רטרוספקטיבה ויזואלית, באתר יד ושם

## הערות שוליים

קטגוריה:אתלטיות יהודיות
קטגוריה:זורקות דיסקוס גרמניות
קטגוריה:הודפות כדור ברזל גרמניות
קטגוריה:ספורטאיות ארגנטינאיות
קטגוריה:אתלטים ארגנטינאים
קטגוריה:ספורטאים יהודים גרמנים
קטגוריה:ספורטאים יהודים ארגנטינאים
קטגוריה:אתלטיות באולימפיאדת לונדון (1948)
קטגוריה:אתלטיות באולימפיאדת הלסינקי (1952)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:מהגרים מגרמניה לארגנטינה
קטגוריה:גרמנים שנולדו ב-1919
קטגוריה:גרמניות שנולדו ב-1919
קטגוריה:ארגנטינאים שנולדו ב-1919
קטגוריה:ארגנטינאיות שנפטרו ב-2009
קטגוריה:ארגנטינאים שנפטרו ב-2009
תמי

**תַּמִי** (באנגלית: **Tammy**) הוא שם ישראלי נפוץ לנקבה. בדרך כלל כינוי חיבה לשם תמר.

קטגוריה:שמות פרטיים לנשים
קטגוריה:שמות פרטיים שמקורם בצמחים
Lose You to Love Me

"**Lose You to Love Me**" (בעברית: "**לאבד אותך כדי לאהוב אותי**") הוא סינגל שהוקלט על ידי הזמרת-יוצרת האמריקאית סלינה גומז. השיר יצא לאור ב-23 באוקטובר 2019, כסינגל הראשון מתוך אלבומה השלישי *[[Rare (אלבום של סלינה גומז)|Rare]]*, על ידי חברת התקליטים אינטרסקופ רקורדס.

בשבוע השני לצאתו, הצליח השיר לכבוש את פסגת מצעד הבילבורד הוט 100, ובכך היה לשיר הראשון בקריירה של גומז אשר הצליח לעשות זאת.

## רקע וכתיבה
השיר נכתב על ידי סלינה גומז, ג'סטין טרנטר, ג'וליה מייקלס, מטיאס לארסון ורובין פרדריקסון והופק על ידי מטיאס לארסון, רובין פרדריקסון ופיניאס או'קונל. השיר הוא שיר פופ. הבי סייד של השיר הוא השיר "Look at Her Now", שיצא למחרת.

בחודש אפריל 2019, חשפה גומז שהחלה לעבוד על פרויקטים חדשים. ב-18 באוקטובר, הכריזה על הסינגל "Lose You to Love Me", שיצא ב-23 באוקטובר.

## וידאו קליפ
הווידאו קליפ שצולם עבור השיר יצא לאור ב-23 באוקטובר 2019. את הווידאו-קליפ בשחור-לבן ביימה סופי מולר. בנוסף לכך, כל הקליפ צולם כולו במצלמת אייפון 11 פרו. את הקליפ לשיר "Look at Her Now", צילמה באותה הצורה גם כן.

נכון ליולי 2022, מונה הצפיות של הקליפ עומד על כ-400 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי סלינה גומז
קטגוריה:שירים שהופקו על ידי מאטמן & רובין
קטגוריה:שירים שהופקו על ידי פיניאס או'קונל
קטגוריה:וידאו קליפים בשחור-לבן
קטגוריה:וידאו קליפים שבוימו על ידי סופי מולר
קטגוריה:שירים על כאב לב
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי זהב בניו זילנד
קטגוריה:שירי פלטינה בממלכה המאוחדת
קטגוריה:שירי פלטינה כפולה באוסטרליה
קטגוריה:שירי פלטינה כפולה בארצות הברית
קטגוריה:שירי פלטינה כפולה בקנדה
קטגוריה:סינגלים בהוצאת אינטרסקופ רקורדס
אבנון הורידה

**אבנון הוֹרִידָה** או **אבנון [[שפך נהר|שפך הנהר]]** (שם מדעי: *Synanceia horrida*) הוא מין דג ממשפחת האבנוניים החי בטבע בשוניות באזור האינדו-פסיפי. האבנון הוא הדג הארסי ביותר בעולם, וגם קרובו, האבנון המגושם, החי בחופי מפרץ אילת, מסוכן כמעט כמוהו. תפוצתו של מין זה היא מהודו, סרי לנקה, דרום-מזרח אסיה, דרום סין ועד לאוסטרליה ולונואטו. הוא שוכן בים באזורי שוניות אלמוגים אך כמשתמע משמו הוא עולה גם לשפכי נהר.

אבנון זה בעל הסוואה מוצלחת ביותר, בעל צבע חום-סגול וכתמים אדמדמים ולבנים לאורכו, אשר משווים לו מראה דומה לאבן או סלע, מה שנתן לו את שמו. אורכו של מין זה יכול להגיע ל-60 ס"מ. הוא נצמד בעזרת סנפירי הגפיים הרחבים שלו לסלעים באופן המקשה על הזזתו. על גבו שורה של קוצים פרוקים המכילים ארס רב היכול לייסר קשות את מי שבא עימו במגע, ולעיתים אף להרוג. רוב האנשים נפגעים מדריכה עליו, לאחר שלא הבחינו בדג המוסווה.

דג זה הוא טורף מארב סבלני ביותר בעל לסתות היכולות לינוק במהירות כל דג, סרטן או חסילון שיעבור לידם ולשאוב אותו במהירות. הקוצים מיועדים אך ורק להגנה.

המין מגודל לעיתים באקווריום של מגדלים שונים, פרטיים וציבוריים.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:אבנוניים
קטגוריה:בעלי חיים שתוארו ב-1766
High Road

***High Road*** הוא האלבום אולפן הרביעי של הזמרת-יוצרת האמריקאית קשה. האלבום יצא לאור ב-31 בינואר 2020, על ידי חברות התקליטים RCA רקורדס וקימוסבי רקורדס.

## רקע והפקה
בחודש אוקטובר 2019, התראיינה קשה למגזין רולינג סטון וחשפה כי היא יצרה אלבום שונה לגמרי מאלבום האולפן האחרון שלה, *[[Rainbow (אלבום של קשה)|Rainbow]]*, ואמרה שהיא "התחברה מחדש לשמחה שלה והפרעות הבלתי מרוסנות שתמיד היו חלק ממנה - ובתהליך הזה היה לה את הכי כיף שאי פעם היה לה בהקלטות האלבום". במהלך הראיון הסבירה קשה כי: "בהוצאת האלבום *Rainbow*, היה לי הצורך להתייחס לכמה דברים רציניים מאוד. עכשיו, כשאני אוהבת את החיים שוב, אני יכולה לחזור לעצמי ולהוציא את *High Road*".

כמו כן קשה אמרה שהאלבום "יסמן את חזרתה מלאה לשורשי המוזיקת הפופ שיא רגילה", האלבום עצמו נכתב על ידי קשה, דן ריינולדס, נייט רוס, אמה פבה סברט, ורבל, ג'סטין טרנטר, טיילה פרקס. במקור האלבום היה צפוי לצאת במהלך חודש דצמבר 2019, אך קשה החליטה לדחות אותו ולהוציאו ב-10 בינואר 2020. ב-12 בדצמבר, פורסם כי קשה החליטה לדחות את צאת האלבום ולהוציאו ב-31 בינואר. ב-30 בינואר, חשפה קשה כי הקליטה 5 ימים בלבד לפני צאת האלבום את השיר "Summer", אשר נכלל במהדורה הדיגיטלית.

## סינגלים
* "Raising Hell" - יצא לאור ב-24 באוקטובר 2019, כסינגל ראשון מתוך האלבום.
* "My Own Dance" - יצא לאור ב-21 בנובמבר 2019, כסינגל השני מתוך האלבום.
* "Resentment" - יצא לאור ב-12 בדצמבר 2019, כסינגל השלישי מתוך האלבום.
* "Tonight" - יצא לאור ב-28 בינואר 2020, כסינגל הרביעי מתוך האלבום.

## סיבוב הופעות
כדי לקדם את האלבום, קשה תצא במהלך שנת 2021, לסיבוב ההופעות החמישי שלה, "High Road Tour", באירופה, ו-צפון אמריקה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קשה
קטגוריה:אלבומים באנגלית
קטגוריה:אלבומים שהופקו על ידי ג'ון היל
קטגוריה:אלבומים שהופקו על ידי ג'ף באסקר
קטגוריה:אלבומי קאנטרי פופ
קטגוריה:אלבומי חברת RCA רקורדס
כתב מחול

[ממוזער|350px|כתב תנועה של [פרידריך אלברט זורן]]
**כתב מחול**, או בשמו הנוסף **כתב תנועה**, הוא תיאור גרפי של תנועה בעלת 4 עד 5 ממדים באמצעות סימנים. ארבעת הממדים היסודיים הם הזמן ושלושת צירי המרחב. הממד החמישי שמתועד רק בחלק משיטות כתב המחול הוא הדינמיקה, שכוללת את האיכות, התחושה ואופן הביטוי של התנועה.
## היסטוריה
תיאורים ראשוניים מילוליים של ריקוד ותנועה נמצאו בהודו בספר המתואר למאה ה-2 לפני הספירה.

תיאורים אלו המשמשים כתבניות ובסיס ליצירה היו בשימוש עוד בחצר המלוכה הצרפתית של לואי ה-14 והיוו חלק חשוב ביצירת הריקודים הפורמליים, רישומים אלו היו הבסיס למערכת הסימון עבור ריקודים אלו.

במהלך המאה ה-15 בתקופת הרנסאנס נכתבו חיבורים רבים על מחול בצורת תיאורים ואיורים, מערכת הסימונים הראשונה נמצאה בקטלוניה ושימשה כסימנים לייצוג קיצורי האותיות באיטליה, צרפת וספרד כדי להקליט את ריקודי הבסה דנזה הפופולריים באותה התקופה.

המאה ה-20 עמדה בסימן הופעתן של מערכות סמלים מופשטות. השיטה שפיתח ולדימיר סטפנוב בסוף המאה ה-19 שוכללה על ידי ואצלב ניז'ינסקי. שיטות נוספות פותחו על ידי מרגרט מוריס, רקדנית, מורה וכוריאוגרפית בריטית, רודולף לאבאן ההונגרי, ורבות נוספות. בישראל נפוץ השימוש בכתב מחול שהמציאה הכוריאוגרפית ותאורטיקנית המחול נועה אשכול יחד עם תלמידה, האדריכל אברהם וכמן. 

## כתב מחול ביצירות עכשוויות
כיום, נעשה שימוש במערכת סימונים מופשטת ביצירות עכשוויות בקרב להקות מובילות בתעשייה הישראלית כך למשל ביצירה "שדה 21" של להקת בת שבע.

נעשה שימוש מופשט בכתב המחול כך שכל רקדן ביצירה ייצג כמעין מספר ולפי החלוקה למספרים נוצרו קומפוזיציות של מפגשים בחלל כך שנוצרה יצירה של ממש.
**כתב מחול** הוא הייצוג הסמלי של תנועה וצורה של ריקוד אנושי בכתב או ציור תוך שימוש בשיטות כמו סמלים ודמויות גרפיות, מיפוי תנועות גוף, מערכות מספריות ותווי אותיות ומילים. במשך ההיסטוריה הומצאו מספר מערכות רישום למחולות בדומה אל מוזיקה שרבות מהן נועדו לתעד סוגים מסוימים של ריקוד. ציון ריקוד הוא סימון ריקוד המתועד המתאר סוג של סגנון מסוים.

שתי מערכות סימון ריקודים פופולריות המשמשות בתרבות המערבית הן ניתוח תנועה לאבאן (הידוע גם בשם Kinetography Laban) וכתב מחול בנש. אחרים כוללים סימון תנועה כגון כתב התנועה אשכול-וכמן.

מערכות רישום לריקודים רבות מיועדות לסוג ספציפי של ריקוד. דוגמאות למערכות מסוג זה כוללות סימון "ריקוד שורטנד" לריקודים מישראל, רישום מוריס לריקוד מוריס, וכתב המחול ביושמפ-פוילט לריקוד בארוק. כתוצאה מכך, מערכות אלה בדרך כלל אינן יכולות לתאר בצורה יעילה סוגים אחרים של ריקוד.

## סוגי כתב מחול
### כתב מחול לאבאן

מערכת סימון לתנועה המבטאת מושגים ספציפיים לניתוח וחשיבה על התנועה, מספקת תיאורים מפורטים לניתוח המבני של היצירה, ובאמצעותה ניתן לתאר כל פרט בתנועה. מערכת זו הופכת למורכבת מידי לשימוש עבור יצירות בהן ניכר כי יש ריבוי של תווים וסמלים.

### כתב מחול אשכול-וכמן

מערכת סימון לתנועה המתבססת על שיטה אנליטית המגדירה יחידות נחוצות לתיאור גוף האדם במרחב והזמן. ניתן לשימוש לפני אירוע הריקוד.

כדי לבסס רישום והוראות לגבי התנועה או לאחר אירוע הריקוד במטרה לתאר אירוע זה ולשמר את היצירה.

## ראו גם
* כוריאוגרפיה

## קישורים חיצוניים

* 
*יומני מחול - הסך הכל של המרחב פורץ מעבר לסכום חלקיו – על “שדה 21” לאוהד נהרין וחברי להקת בת-שבע / עינב קטן

## הערות שוליים

קטגוריה:מחול
קטגוריה:כוריאוגרפיה
Look at Her Now

**Look at Her Now** (בעברית: **תראו אותה עכשיו**) הוא סינגל, שהוקלט על ידי הזמרת האמריקאית סלינה גומז. השיר יצא לאור ב-24 באוקטובר 2019, כסינגל השני מתוך אלבומה השלישי *[[Rare (אלבום של סלינה גומז)|Rare]]*, על ידי חברת התקליטים אינטרסקופ רקורדס.

השיר הגיע למקום ה-26 במצעד הסינגלים הבריטי, וה-27 במצעד הבילבורד הוט 100.

## רקע וכתיבה
השיר נכתב על ידי סלינה גומז, ג'סטין טרנטר, ג'וליה מייקלס ואיאן קירקפטריק  והופק על ידי קירקפטריק, השיר בסגנון מוזיקת הסינת'פופ, בסמוך לצאתו כסינגל עלה השיר לרשת הזרמת המדיה ספוטיפיי.

## וידאו קליפ
הווידאו קליפ המלא שיצא עבור השיר, הועלה לערוץ היוטיוב של סלינה גומז ב-24 באוקטובר 2019, בקליפ ניתן לראות את גומז משוכפלת, רוקדת ועושה שכיבות סמיכה.

נכון ליולי 2021, מונה הצפיות של הקליפ עומד על כ-200 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי סלינה גומז
קטגוריה:וידאו קליפים שבוימו על ידי סופי מולר
קטגוריה:סינגלים בהוצאת אינטרסקופ רקורדס
ויקיסוגיה

**ויקיסוגיה** הוא אתר אינטרנט על בסיס מדיה-ויקי, המכיל סיכומי סוגיות על סדר התלמוד הבבלי, הרמב"ם והשולחן ערוך יחד עם הראשונים, והאחרונים הנלווים אליהם. האתר משמש גם לדיונים הלכתיים בין תלמידי חכמים המשתמשים באתר. באתר, שהוקם בחשוון ה'תשע"ו (נובמבר 2015), נכתבו עד אייר ה'תשפ"ב 308 סוגיות.

## מטרות

האתר הוקם בשנת 2015 על ידי בחורי ישיבה ואברכים בהווה ובעבר, ממקומות שונים, שראו צורך בריכוז כל הידע התורני באתר אינטרנט אחד, ובשיח ובלימוד משותף של לומדי התורה בישראל ומחוצה לה.

מטרותיו העיקריות של האתר הן להוות מפתח מקורות נרחב על כל סוגיות הש"ס, ו"בית מדרש" בו יוכלו לומדים מכל העולם לדון בסוגיות אותם הם לומדים, יחד עם תלמידי חכמים נוספים. מקימי האתר האמינו שכך יוכלו לשאת ולתת בדברים על פי דרכה של התורה והמסורת היהודית, מתוך בירור מקיף ועמוק בסוגיות על ידי כמה שיותר לומדים.

## מאפיינים

ויקיסוגיה הוא אתר חופשי שבו כל אחד יכול לערוך ולשנות (בתנאי שהוא משתמש רשום), אך בכל זאת הוא שומר על נקודת מבט תורנית דתית. האתר אוסר שימוש מסחרי בטקסט.

לאתר ניתנו הסכמות מהרב מרדכי אוירבך, הרב מאיר מאזוז, הרב שלמה עמאר, והרב זלמן נחמיה גולדברג. ההסכמות אינן מתייחסות לתוכן האתר, אלא הן נועדו לקבוע ולהראות שהאתר נאמן לתורה ולמסורת היהודית מדור דור.

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2015
קטגוריה:אתרי ויקי
קטגוריה:אתרי יהדות ישראליים
קטגוריה:אתרי אינטרנט דתיים
המכון הישראלי ללימודים מתקדמים

**המכון הישראלי ללימודים מתקדמים** (באנגלית: **Israel Institute for Advanced Studies**, בקיצור: **IIAS**) הוא מכון מחקר השוכן בקמפוס אדמונד ג'י ספרא של האוניברסיטה העברית בירושלים בגבעת רם. המכון עוסק במחקר אקדמי בפיזיקה, מתמטיקה, מדעי החיים, כלכלה ודת השוואתית. המכון הוקם בשנת 1975 על ידי המתמטיקאי הישראלי אריה דבורצקי, על פי המודל של המכון ללימודים מתקדמים בפרינסטון, ניו ג'רזי. תחילה נקרא "המכון ללימודים מתקדמים", ובשנת 2012 שונה שמו לשם הנוכחי.

המכון מפגיש חוקרים לעסוק במיזמים מחקריים שיתופיים לתקופות של ארבעה עד שנים עשר חודשים. מדי שנה פועלות בו בין שלוש לחמש קבוצות מחקר, נוסף על חוקרים עצמאיים.

חברי מועצת המנהלים של המכון בוחרים מדי שנה את הזוכים בפרס מיכאל ברונו. פרס ברונו מוענק בכל שנה לשלושה חוקרים ישראלים בתחומים שונים על הישגים במחקרם.

המכון חבר ברשתות המכונים ללימודים מתקדמים - SIAS, NetIAS ו-UBIAS.

## ראשי המכון
* אריה דבורצקי 1985-1975
* מנחם יערי 1989-1986; 1992-1990
* חנוך גוטפרוינד 1990-1989
* דוד שולמן 1998-1992
* אלכסנדר לויצקי 2001-1998
* בנימין זאב קדר 2005-2001
* אליעזר רבינוביץ 2012-2005
* מיכל ליניאל 2018-2012
* יצחק חן 2018-

## קישורים חיצוניים

* 
* 

## הערות שוליים

ישראלי ללימודים מתקדמים
ישראלי ללימודים מתקדמים
קטגוריה:האוניברסיטה העברית בירושלים: יחידות אקדמיות
Ma che freddo fa

"**Ma che freddo fa**" (בעברית: "**אבל כמה קר**") הוא שיר איטלקי משנת 1969 שהלחין קלאודיו מטונה למילים של פרנקו מיליאצ'י. השיר השתתף בתחרות פסטיבל סן רמו ה-19 בביצוע כפול של הזמרת נאדה, שהייתה אז בת 15, ושל להקת The Rokes, והגיע למקום החמישי. הבית הראשון של השיר מצטט את שירו של דונובן "Laléna". הגרסה של נאדה זכתה להצלחה רבה, השיר צעד במשך 5 שבועות רצופים בראש המצעד האיטלקי, והסינגל נמכר בכמיליון עותקים, בעיקר בארצות דוברות איטלקית וספרדית.

מספר רב של אמנים ביצעו גרסאות כיסוי של השיר בהם הזמרות מינה וג'וזי פררי, הזמר רנצו ארבורה, ולהקת Piccola Orchestra Avion Travel. הזמרת דלידה ביצעה את השיר בצרפתית בשם "Et pourtant j'ai froid".

ב-21 ביוני 2009 השתתפה נאדה בקונצרט "Amiche per l'Abruzzo", שנערך באצטדיון סן סירו במילאנו, ובו הופיעה שורה של כוכבות איטלקיות. הקונצרט אורגן על ידי הזמרת לאורה פאוזיני, לגיוס כספים עבור העיר ל'אקווילה, שנפגעה באותה שנה מרעידת אדמה קשה. נאדה הצטרפה ללהקה שכללה את מרינה ריי , פאולה טורצ'י  וכרמן קונסולי  לביצוע השיר.

## רשימת רצועות
### הגרסה של נאדה

; סינגל 7" - TL 19

# "Ma che freddo fa" (קלאודיו מטונה, פרנקו מיליאצ'י)
# "Una rondine bianca" (קלאודיו מטונה)

### הגרסה של להקת The Rokes

; סינגל 7" - AN 4172

# "Ma che freddo fa" (קלאודיו מטונה, פרנקו מיליאצ'י)
# "Per te, per me" (של שפירו, פרנקו מיליאצ'י)

## מצעדים

## קישורים חיצוניים

## הערות שוליים

קטגוריה:שירי פסטיבל סן רמו 1969
קטגוריה:שירים באיטלקית
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת RCA רקורדס
קטגוריה:שירי דלידה
חושב עליה (שיר של עידן יניב וליאור דטאוקר)

"**חושב עליה**" הוא שיר שכתב והלחין ליאור דטאוקר וביצעו עידן יניב ודטאוקר. השיר יצא לאור בשנת 2005.

## רקע
השיר יצא כסינגל השלישי מתוך אלבום הבכורה של יניב הנושא את אותו שם. את השיר עיבדו נדב ביטון ויניב עמרמי. השיר גם נכלל באלבום שהוציא דטאוקר בשנת 2008, בגרסה אחרת.

בקיץ 2006 היה השיר ללהיט וזכה להשמעות רבות ברדיו. לדברי עידן יניב, תחילה היה השיר ללהיט בהופעות, לאחר מכן זכה להורדות רבות בסלולר והושמע בתחנות רדיו אזוריות ורק לאחר מכן הושמע בגלגלצ. השיר הביא את יניב לקדמת התודעה הציבורית.

"חושב עליה" מדבר על ניסיונות של גבר להתמודד עם פרידה של זוגתו ממנו. על פי ליאור דטאוקר, את השיר כתב על מי שלימים הפכה לאשתו.

במצעד הפזמונים העברי השנתי של רשת ג' לשנת תשס"ו (2006) דורג השיר במקום השני, ובמצעד המקביל של גלגלצ דורג השיר במקום השלישי.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי עידן יניב
קטגוריה:שירים בעברית
סמל נגורנו קרבאך

**סמל [[נגורנו קרבאך]]** מורכב מעיט, סמל ארמני עתיק, שלראשו כתר מעוטר. על חזה העיט מגן שבראשו פנורמה של רכס הרים מושלג ובתחתיתו דגל הישות העצמאית דה פקטו. במרכז המגן מופיע פסל "אנחנו ההרים שלנו" – שידוע גם בשם "טאטיק-פאפיק", כלומר סבתא וסבא – שנמצא מצפון לבירת נגורנו קרבאך, סטפנקרט, ומהווה סמל של המורשת הארמנית בחבל נגורנו קרבאך. העיט מחזיק בטופריו גידולים חקלאים שונים הכוללים חיטה וגפן. בראש הסמל סרט מוזהב ועליו הכיתוב "רפובליקת ארצאך של קרבאך ההררית" בארמנית.

## ראו גם
* דגל נגורנו קרבאך
* סמל ארמניה
* סמל אזרבייג'ן

## קישורים חיצוניים

* נגורנו קרבאך, באתר דגלי העולם

קטגוריה:נגורנו קרבאך
קטגוריה:עיט בתרבות
מאיר כהן (עיתונאי)

**מאיר כהן** (1936 – 28 בדצמבר 2021) היה עיתונאי ופרשן שפעל בקול ישראל, ברשות השידור ברדיו ובטלוויזיה ובגלי צה"ל.

## ביוגרפיה
מאיר כהן נולד לעליזה ולגרשון כהן (שכונה "חכם גרשון מנחלת שמעון"), למשפחה בת 9 ילדים (אחיו מרדכי כהן שירת כמפקד משמר הכנסת בשנים 1989–1995 ואחיו יונה כהן היה עיתונאי וסופר), וגדל בירושלים בשכונת נחלת שמעון בסמוך לקבר שמעון הצדיק. אביו, שעלה לישראל מעיראק, היה רב וחזן במקצועו, לימד ב"בית תלמוד תורה", שם למד כהן עד כיתה ג'. לאחר מכן למד בבית הספר "תלמוד תורה מזרחי" ובתיכון "גבע" עד גיוסו לצה"ל.

את שירותו בצה"ל החל בשנת 1954, ושירת בגבעתי. לאחר שחרורו מצה"ל עבד במשרד האוצר ובמקביל היה עיתונאי לענייני תעופה וחלל. בשנת 1976 עזב את משרד האוצר, והתמסר לתחום העיתונות ככתב חוקר מומחה לענייני תעופה וחלל.

כהן עבד כפרשן בקול ישראל, רשות השידור ברדיו ובטלוויזיה ובגלי צה"ל. בנוסף היה פרשן וכתב בתוכנית הטלוויזיה "מבט שני" בערוץ הראשון, וגם ב-BBC. בנוסף כתב בעיתונים: ידיעות אחרונות, הארץ, מעריב, מעריב לנוער, ובשבועון כותרת ראשית. במקביל ערך חוגי תעופה וחלל. 

כהן כתב 15 ספרים בענייני תעופה חלל וביטחון ישראל. הוא היה מרצה בכנסים וימי עיון של חברות וארגונים, חוגי בית פרטיים, בתי ספר, ימי עיון וסמינרים בישראל ומחוצה לה.

מאיר כהן נפטר ב-28 בדצמבר 2021. הותיר אחריו אישה, רבקה, וארבעה ילדים. התגורר בירושלים.

## קישורים חיצוניים
* 
* 
* 

## הערות שוליים

קטגוריה:אנשי היישוב ילידי הארץ
קטגוריה:לוחמי חטיבת גבעתי
קטגוריה:עיתונאים ישראלים
קטגוריה:שדרני רדיו ישראלים
קטגוריה:הערוץ הראשון: שדרנים ומנחים
קטגוריה:ירושלים: אישים
קטגוריה:פרשנים ישראלים
קטגוריה:ישראל: תעופה
קטגוריה:ישראלים שנולדו ב-1936
קטגוריה:ישראלים שנפטרו ב-2021
מירנון זעמני

[ממוזער|צלופח באי [ראוניון.]]
**מִירְנוּן זַעֲמָנִי** (שם מדעי: *Myrichthys colubrinus*) הוא מין של דג ימי ממשפחת האפעוניים שבסדרת הצלופחאים החי במימי האזור האינדו-פסיפי, בעיקר לאורך כרי אצות סביב ים סוף. הוא מגודל לעיתים באקווריום.
## מאפיינים
צלופח זה מגיע עד לאורך 97 ס"מ והוא בעל סנפירים קצרים, "רעמה" גבית קצרה, גוף גמיש וראש רחב. סנפירי החזה שלו כמעט בלתי נראים והוא מתקדם במים בעזרת זנבו הרחב, דמוי המשוט. צבעיו הם שחורים-לבנים החל מראשו כשהחוטם לבן ומעוגל.

מראהו של צלופח זה דומה מאוד לזה של הקרייט הימי, החי באותו אזור. הסיבה לכך היא שהצלופח מחקה במראהו והתנהגותו את הנחש הארסי וכך הטורפים מניחים לו לנפשו. עם זאת צבעיו של הנחש בוהקים יותר והפסים שלו דקים יותר מאלה של הצלופח. הצלופח עצמו חסר כל ארס אך יכול לנשוך כדי להתגונן.

הצלופח פעיל במשך הלילה, אז הוא מחפש על קרקעית הים טרף של דגים, רכיכות וסרטנים שהוא תופס עם לסתותיו.

## קישורים חיצוניים

## הערות שוליים

קטגוריה:טקסונים שתוארו בידי פיטר בודארט
קטגוריה:אפעוניים
קטגוריה:דגים במפרץ אילת
קטגוריה:בעלי חיים שתוארו ב-1781
פמליקאו

**מועדון הכדורגל של פמליקאו** (בפורטוגזית: **Futebol Clube de Famalicão**), הידוע בקיצור כ**פמליקאו**, הוא מועדון כדורגל פורטוגלי מהעיר וילה נובה דה פמליקאו, המשחקת בפרימיירה ליגה, ליגת העל בפורטוגל. המועדון נוסד ב-21 באוגוסט 1931.

מאז שנת 1952 עורכת הקבוצה את משחקי הבית שלה באצטדיון עירוני העשרים ושניים ביוני, אשר מכיל 5,307 מושבים. התקופה המוצלחת ביותר של המועדון הייתה בשנות ה-90 המוקדמות, בהן שיחקה הקבוצה בליגת העל הפורטוגלית במשך ארבע עונות בין השנים 1990–1994, ובעונה זו עורכת הקבוצה את הופעתה השביעית בליגת העל.

המועדון נמצא בבעלות קבוצת קוואנטום פסיפיק, שבראשה עומד כיום איש העסקים המיליארדר הישראלי, עידן עופר (85%).

## היסטוריה
מועדון הכדורגל של פמליקאו הוקם ב-21 באוגוסט 1931 על ידי שישה חברים. משחק הבכורה של הקבוצה היה גם משחק הבכורה של מגרשה, קמפו דה ברבריה, והוא התקיים בשנת 1932 נגד פורטו. המדים הראשונים של הקבוצה היו בצבעים ירוק ולבן, אמנם במהרה השתנו צבעי מדי הקבוצה לכחול ולבן על-מנת שתוכל לשמש כקבוצת בת לפורטו. פמליקאו החלה להתחרות בעונת  באליפות ההעפלה המחוזית, בה היא גם זכתה.

במאה ה-20, הקבוצה ערכה שש הופעות בליגת העל הפורטוגלית: בעונות  ו- ובין השנים 1990–1994. במאה ה-21 החל המועדון בירידה ביכולתו, והוא הגיע עד לאליפויות המחוזיות. לאחר שבעונת  הגיעה הקבוצה לליגה החמישית בפורטוגל, בחודש מאי 2015 היא שבה לליגה הפורטוגלית השנייה.

בתחילת עונת , 51% ממניות המועדון נרכשו על ידי קבוצת קוואנטום פסיפיק, בראשה עומד איש העסקים הישראלי עידן עופר שמחזיק גם ב-33% מהמניות במועדון אתלטיקו מדריד. ב-28 באפריל 2019 העפילה הקבוצה לליגת העל הפורטוגלית בפעם הראשונה מזה 25 שנים.

ב-11 בספטמבר 2019 קבוצת קוואנטום פסיפיק העלתה את החזקתה בקבוצה לכ-85% מהמניות.

הקבוצה מארחת את משחקי הבית שלה באצטדיון עירוני העשרים ובשניים ביוני מאז פתיחתו בשנת 1952. המגרשים הקודמים של הקבוצה היו קמפו דה ברבריה שנפתח בשנת 1932, וקמפו דה פרייאו שנפתח בשנת 1946. לקראת שנת 2019 תוכננו באצטדיון עבודות שדרוג על-מנת לשפר את הנוחות ואת הטכנולוגיה באצטדיון, וכן על-מנת להגדיל את מספר המושבים שבו ב-7,500 מושבים נוספים.
## סגל שחקנים
נכון ל-3 בפברואר 

 (קפטן)
 
 

 
 
 

 

 

 (בהשאלה מפארמה)

## קישורים חיצוניים

* 

## הערות שוליים

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1931
קרחון צ'מברלין (אנטארקטיקה)

**קרחון צ'מברלין** (באנגלית: **Chamberlin Glacier**) הוא קרחון בצדו המזרחי של מישור המימונט בחוף המזרחי של ארץ גרהאם, בחצי האי האנטארקטי, שבאנטארקטיקה. 

הקרחון זורם לכיוון צפון-מזרח ונשפך אל מפרצון וירלווינד 7 קילומטרים דרומית-מזרחית לקרחון מאת'. 

הקרחון מתנשא לגובה של 549 מטרים מעל פני הים.   

## היסטוריה
### גילוי ומיפוי הקרחון
קרחון צ'מברלין התגלה על ידי סר יוברט וילקינס בעת טיסתו מעל האזור ב-20 בדצמבר 1928; בשנת 1940 צולם מהאוויר על ידי השירות האנטארקטי האמריקאי. 

הקרחון מופה בשנת 1947 על ידי סקר שטחי חסות איי פוקלנד. 

### מקור השם
סקר שטחי חסות איי פוקלנד קרא לקרחון על שמו של הגאולוג וחוקר הקרחונים האמריקאי תומאס סי. צ'מברלין (Thomas C. Chamberlin), פרופסור לגאולוגיה באוניברסיטאות ויסקונסין ושיקגו. 

וזאת בדומה לאתרים רבים נוספים באזור שנקראו על שמם של חוקרי קרחונים.

## קישורים חיצוניים
* קרחון צ'מברלין באתר הסקר הגאולוגי של ארצות הברית
* קרחון צ'מברלין באתר הגאזט האנטארקטי המשווה SCAR של ממשלת אוסטרליה

## הערות שוליים

צ'מברלין
צ'מברלין
דורבן ג'אווה

ממוזער|דורבן ג'אווה
**דוֹרבָּן ג'אווה** (שם מדעי: *Hystrix javanica*) הוא מין של מכרסם מהסוג דורבן המצוי בטבע רק באינדונזיה באיים: ג'אווה, באלי, פלורס, לומבוק, סומבאווה, מדורה ועוד כמה איים קטנים מאיי סונדה. אין לו תת-מינים מוכרים. המין תואר לראשונה ב-1823.

## מאפיינים
זהו דורבן בגודל בינוני, אם כי ביחס למכרסם זה גדול מאוד. הדורבן באורך 45–60 ס"מ ועם זנב באורך 6–17 ס"מ. הדורבן בעל שערות חומות עם קוצים ארוכים בצבע לבן ושחור בקצה. הראש שלו לעיתים בעל גוונים כתומים.

הדורבן הוא שוכן של יערות פתוחים, יערות ראשוניים או שניונים ומצוי גם בביצות ויערות מנגרובים. כמו שאר הדורבנים הוא אוהב לחפור באדמה ולחפש צמחייה, שכן הוא אוכל צמחים בעיקרו.

לדורבן תפוצה קטנה מאוד בטבע ובעבר הוא ניצוד והיה בסכנה. כיום הוא מוגן בידי ממשלת אינדונזיה ומצב שימורו הוא "ללא חשש".

## קישורים חיצוניים

## הערות שוליים

קטגוריה:טקסונים שתוארו בידי פרדריק קיוויה
קטגוריה:דורבניים
קטגוריה:אינדונזיה: יונקים
קטגוריה:ג'אווה: בעלי חיים אנדמיים
קטגוריה:בעלי חיים שתוארו ב-1823
פאיז אבו סהיבאן

**פאיז אבו סהיבאן** (בערבית: **فايز ابو صهيبان**, תעתיק מדויק: צהיבאן) הוא פוליטיקאי בדואי שהיה ראש עיריית רהט, ויו"ר פורום ראשי הרשויות הבדואים בנגב. סהיבאן חבר בפלג הדרומי של התנועה האסלאמית.

## ביוגרפיה

אבו סהיבאן כיהן כראש עיריית רהט משנת 2009, עד לבחירות לרשויות המקומיות ב-2013 בהן הפסיד לטלאל אל-קרינאווי. לאחר הפסדו, חזר לתחום החינוך וניהל בית ספר בעיר במשך שלוש שנים. לאחר מכן היה מורה בבית הספר עהד ביישוב חורה.

לקראת הבחירות לרשויות המקומיות ב־2018, התמודד שוב לראשות העיר, כאשר הפעם זכה לתמיכת רשימות אל־הודא ואל־אסלאם וא־נהדה ואל־אִכְלאס (החידוש והנאמנות) בראשות עטא אבו מדיגם. סהיבאן זכה אז ב־11,862 קולות שהיוו 42.42% מהמצביעים בסיבוב הראשון, ובסיבוב השני ל-57.3 מקולות הבוחרים (9,673 קולות).

בספטמבר 2019, ניהלה האופוזיציה בעיר מאבק ממושך כנגד עריכת התקציב השנתי וחתמה על מסמך הקורא שלא לנהל משא ומתן עם ראש העיר. בעקבות התעכבות העברת התקציב, ערך לו שר הפנים אריה דרעי שימוע, ואיים בפיזור המועצה ומינוי ועדה קרואה. התקציב עבר רק בפעם ה-11 שהוגש, ולאחר שנחתם הסכם רוטציה עם חבר המועצה עטא אבו מדיגם, לפיו יכהן אבו סהיבאן 4 שנים ובשנה האחרונה (החל מסוף 2022) יעביר את התפקיד לאבו מדיגם המכהן כראש סיעת "א־נהדה ואל־אכלאס".

בעקבות סכסוך חמולות על רקע שליטה בקרקעות בעיר, ספג סהיבאן מספר ניסיונות חיסול ובאוקטובר 2019 נזרק רימון הלם לכיוון ביתו. ביום למחרת, נורה קרוב משפחתו מהנדס העיר אברהים אבו סהיבאן. ב-9 בפברואר 2020, ספג ניסיון חיסול במכוניתו ובאותו השבוע נורו יריות לכיוון ביתו.

## חיים אישיים
אבו סהיבאן נשוי ואב לתשעה.

## קישורים חיצוניים

* 
* 

## הערות שוליים

קטגוריה:אנשי התנועה האסלאמית
קטגוריה:ראשי עיריית רהט
קטגוריה:בדואים ישראלים
קטגוריה:ישראלים שנולדו במאה ה-20
קטגוריה:ערבים בראשות רשויות מקומיות בישראל
אנדרטת הטייסים (גן העצמאות)

ה**אנדרטה לשני טייסים שנפלו בהגינם על העיר במלחמת העצמאות** (מכונה גם **אנדרטת השחף**) ניצבת בגן העצמאות בתל אביב-יפו.

האנדרטה הוקמה לזכרם של שני קציני חיל האוויר שנהרגו בהגנה על תל אביב מול חוף העיר במלחמת העצמאות.

## רקע
ב-4 ביוני 1948 התקרבו אל חוף תל אביב שלוש אוניות מצריות (על פי מקור מצרי היו אלו ארבע אוניות) שמטרתן הייתה לפגוע בנמל תל אביב.

ספינות חיל הים אח"י אילת ואח"י חנה סנש וחיל האוויר הישראליים פעלו נגדן באמצעים המעטים שעמדו אז לרשותם.

במהלך הקרב המריאו לקראת האוניות המצריות שלושה מטוסים. אחד מהם היה מטוס מדגם פיירצ'יילד במשימת הפצצה. היו בו שני אנשי צוות - הטייס  והמטילן . המטוס נפגע מאש מטוס מצרי או מאש נ"מ שירו האניות המצריות והתרסק בים.

האניות המצריות נסוגו בהמשך מבלי שהשלימו את מטרתן.

למרות חיפושים, שרידי המטוס וגופות שני אנשי הצוות לא נמצאו מעולם.

שפרינצק היה בנו של יוסף שפרינצק, שכיהן כיושב ראש מועצת המדינה הזמנית וכיושב ראש הכנסת. סוקניק היה בנו של הארכאולוג ליפא סוקניק ואחיו של יגאל ידין, שהיה במלחמת העצמאות ראש אגף המבצעים במטה הכללי של צה"ל ולימים כיהן כרמטכ"ל השני.

## האנדרטה
האנדרטה הוקמה על שפת המצוק המשתפל אל החוף בקצהו של גן העצמאות, מצפון למלון הילטון.

האנדרטה היא עמוד בטון בגובה של תשעה מטר, הניצב בקצה רחבה מעוגלת, מוגבהת ומחופה באבן, ובראשו פסל ציפור מתכתי ברוחב של שישה מטרים. הציפור פונה מערבה אל הים וראשה פונה דרומה. כנפה הימנית ישרה ככנף מטוס והשמאלית נטויה ככנף ציפור. על גבי סלע כורכר ליד הרחבה נקבעה לוחית ועליה הכיתוב: **לזכר הטייסים שיצאו להגן על העיר והארץ ולא חזרו**. מתחתיה נקבעו שתי לוחיות הנושאות את שמותיהם של שני החללים.

האנדרטה הוקמה ביוזמת עיריית תל אביב. בשנת 1952, עת נחנך גן העצמאות, נערכה תחרות לתכנון האנדרטה. זכו בה הסופר והפסל בנימין תמוז והאדריכל אבא אלחנני, שתכננו אותה בסיועו של הקונסטרוקטור פרופסור היינריך נוימן. האנדרטה נחנכה ביום הזיכרון לחללי מערכות ישראל 1956. הלוט מעליה הוסר על ידי הורי שני החללים, יוסף שפרינצק וחסיה סוקניק.

החוקר אריאל הירשפלד כתב אודות האנדרטה:

שמה של שכונת רמת הטייסים בתל אביב ניתן לה לזכרם של שפרינצק וסוקניק ולזכרו של טייס נוסף שנהרג בתל אביב במלחמה, מודי אלון. אנדרטה לשלושה הוקמה בשכונה.

## קישורים חיצוניים

* 
* מיכאל יעקובסון, סיבוב באנדרטת הטייסים בגן העצמאות, בבלוג חלון אחורי
* 
* ד"ר מרדכי נאור מספר על אנדרטת הטייסים בגן העצמאות, באתר יוטיוב
* 

## הערות שוליים

קטגוריה:תל אביב-יפו: אנדרטאות לזכר חללי מערכות ישראל
טייסים גן העצמאות
קטגוריה:ישראל: אנדרטאות לאנשי צוות אוויר
קטגוריה:יצירות משנת 1956
קטגוריה:גן העצמאות (תל אביב)
קטגוריה:פסלי בעלי חיים
יאנקי (סדרת טלוויזיה)

**יאנקי** (בספרדית: **Yankee**) היא סדרת דרמה מקסיקנית בשפה הספרדית משנת 2019, שנוצרה על ידי דייגו אנריקה אוסורנו בכיכובם של פבלו לייל, חוליו קאסאדו, סבסטיאן פראט וג'אנה ראלוי. העלילה סובבת סביב מלקולם מוריארטי, יזם צעיר מאריזונה שנמצא במנוסה מהמשטרה עקב פגיעה בשוטר. הוא חוצה את הגבול מארצות הברית למקסיקו ומסתבך בעסקי הסמים בטכנולוגיה מודרנית והופך להיות מקורבם האמריקני של קרטלי הסמים המקסיקנים במלחמתם ב.

העונה הראשונה הועלתה לשרתי נטפליקס ב-14 ביוני 2019.

## שחקנים ודמויות

## שחרור
העונה הראשונה בת 25 פרקים הוקרנה בבכורה בסטרימינג נטפליקס ב-14 ביוני 2019.

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה מקסיקניות
קטגוריה:סחר בסמים
קטגוריה:סדרות דרמה המשכיות
קטגוריה:סרטים בספרדית
קטגוריה:מקסיקו: סמים
קטגוריה:תוכניות טלוויזיה בשפה הספרדית
קטלנית אוסטרלית

**קטלנית אוסטרלית** או **צרעת הים** (שם מדעי: *Chironex fleckeri*), הידועה גם כ"**מדוזה קובייתית אוסטרלית**", היא מין של מדוזות קובייה המצויה סביב החופים של דרום-מזרח אסיה ואוסטרליה. מדוזה זו נחשבת לאחת מחיות הים הארסיות והקטלניות בעולם.

## מאפיינים
למדוזה הקובייתית האוסטרלית זרועות באורך שלושה מטרים, המכילות מיליוני תאים צורבים עוקצניים היכולים לחדור את עילית העור בקלות ולגרום לנזק קשה ולמוות בתוך 2–5 דקות בלבד. הפעמון בתחילת גופה מגיע לרוחב של כדורסל שקוף המזכיר במראהו קובייה, מה שנתן לה את שמה. גופה של המדוזה מורכב מ-95% מים ואין לה מוח, לב או עמוד שדרה. מדוזה זו איננה פלנקטון והיא מסוגלת לנוע ולשחות באופן עצמאי.

למדוזה ישנן 24 עיניים קטנות והיא מסוגלת להבחין במראות ולזהות עצמים, זאת אף על פי שאין לה מערכת עצבים כלל. לממצא זה אין הסבר מדעי.

## התנהגות
המדוזות אוכלות בשר המורכב מכל יצור קטן הפוגע בהן, לרבות דגים, חסילונים ואף מדוזות אחרות. במרכז גופה ישנה מערכת עיכול, אליה מועבר טרף משותק בידי הזרועות. ניתן לראות את הטרף מתעכל מאחר שדפנות הגוף שקופות. למדוזה עצמה אין הרבה טורפים, למעט צבי ים המוגנים מארסה.

המדוזה היא פעילת יום ובלילה היא שוכבת חסרת תנועה על קרקעית הים.

המדוזה היא יצור מסוכן ביותר לאדם מאחר שהיא יכולה לתקוף ללא כוונה בעזרת זרועותיה הצורבות מבלי שהקורבן יראה את התוקפת, לעיתים קרובות בתוך הים. התאים הצורבים ייצמדו לרגליים או לשאר הגוף של הקורבן ויחדירו ארס צורב לגוף במהירות.

הארס יכול להרוג במהירות גבוהה ביותר, מה שהופך אותה למסוכנת מכל המדוזות. מדוזה אחת יכולה להרוג בערך 61 בני אדם. הארס צורב וכואב ביותר וגורם לשיתוק ופגיעה במערכת העצבים של הקורבן, שיכול להסתיים בדום לב או בכשל של הסרעפת, זאת בנוסף להתעלפויות ולטביעה. לא פותח נסיוב כנגד ארס מדוזה - זאת מאחר שהארס מורכב ממאות סוגי רעלנים. עם זאת, ייתכן שחומץ הנשפך על מקום העקיצה יכול להועיל. למרות זאת אין הגנה מנוסה היעילה נגדה.

מרבית המתקפות תועדו מתחומי אוסטרליה, אך גם מתאילנד, ווייטנאם, הפיליפינים, גינאה החדשה ואיי אינדונזיה. ייתכן שהיא אף נמצאה ביפן. מדוזה זו קטנה ושקופה כך שקשה לחזות היכן היא עלולה להופיע ולתקוף.

## גלריה

קובץ:Cubozoa sheet.jpg|איור
קובץ:Chironex fleckeri (sea wasp).jpg
קובץ:Marinesting1.jpg|שלט אזהרה ממדוזה באוסטרליה


## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:מדוזות קובייתיות
קטגוריה:בעלי חיים ימיים בצפון אוסטרליה
אל מריאצ'י (סדרת טלוויזיה)

**אל מריאצ'י** (בספרדית: **El Mariachi**) היא סדרת טלוויזיה מקסיקנית משנת 2014, דרמת פשע בשפה הספרדית, שנוצרה על ידי דארו ונגאס ולינה אוריבה, המבוססת על הסרט האמריקני משנת 1993 באותו שם בבימויו של רוברט רודריגז. הסדרה מהווה הפקה בין טלסט קולומביה לאולפני סוני וצילומיה נערכו במקסיקו בשנת 2013. בסדרה מככבים איוואן אראנה ומרתה היגארדה בתפקידים הראשיים.

## עלילה
הסדרה נסובה סביב מרטין, צעיר שנכלא בטעות. שם, מרטין יוזם חברות כנה עם שני אסירים כדי להתמודד עם הסכנות שבכלא, להציל את חייו ולהחזיר לעצמו את חירותו. בעיצומו של הכאוס הזה, מרטין מכיר את אהבת חייו, סלסטה, שמאמינה שהוא אשם בכך שביצע רצח. מרטין ילחם כדי לפתור את אלה שגרמו לו ללכת לכלא ולהשיב את כבודו ואת האישה שהוא אוהב. 

## שחקנים ודמויות

## קישורים חיצוניים

## הערות שוליים

קטגוריה:סדרות טלוויזיה מקסיקניות
קטגוריה:תוכניות טלוויזיה בשפה הספרדית
קטגוריה:סדרות טלוויזיה אמריקאיות שעלו לשידור בשנת 2014
מורפולוגיה עירונית ואזורית

**מורפולוגיה עירונית ואזורית** היא ענף של תחום העירוניות ועניינה מחקר, לימוד, עיון, ועיצוב של צורת ההתיישבות האנושית ותהליך היווצרותה והשתנותה. תחום זה מבקש להבין את המבנים המרחביים ואופיים של מטרופולין, עיר, עיירה, שכונה, מתחם, או יישוב חקלאי כלשהם, על ידי בחינת התבניות של חלקי הרכיבים שלהם והבעלות או השליטה של צורת שימושי הקרקע. בדרך כלל ניתוח הצורה הפיזית מתמקד בדפוס הרחוב, גודל וצורת המגרש ודפוסי הבנייה. ניתוח שימושי הקרקע באופן ספציפי נערך בדרך כלל באמצעות מקורות קרטוגרפיים ותהליך הפיתוח נגזר מהשוואה בין מפות משנים שונות. תשומת לב מיוחדת מוקדשת לאופן בו צורתה הפיזית של עיר משתנה עם הזמן ואיך ערים שונות משתוות זו לזו. חלק משמעותי נוסף ממקצוע מחקרי זה עוסק בחקר ההשפעות ההדדיות בין הצורות החברתיות בעיר ולבין מערכה הפיזי, כלומר כיצד הצורה הפיזית מייצרת או משחזרת צורות חברתיות שונות.

תמצית הרעיון של המורפולוגיה העירונית באה לידי ביטוי בתחילה בכתביו של המשורר והפילוסוף גתה בשנת 1790. עם זאת המונח שימש לראשונה במדעי הביולוגיה. כיום משתמשים בו יותר במקצועות גאוגרפיה, גאולוגיה, פילולוגיה ותחומי דעת אחרים. בגאוגרפיה, ניתן למנות את מייסדי המורפולוגיה העירונית כתחום מובחן את לואיס ממפורד, ג'יימס ואנס וסאם בס וורנר. תורמים בולטים נוספים הם פיטר הול, מייקל באטי, וסרז' סאלט.

מורפולוגיה עירונית משמשת כיום בעיקר עבור חקר רקמות עירוניות בתחומי העיצוב העירוני ותכנון ערים ואזורים. רקמות עירוניות מורכבות בעיקר מדפוסים עקביים שכונתיים (שטחים פתוחים, בניין) ותפקודים (פעילות אנושית). דפוסים אלה תואמים, בדרך כלל, למערכת עקרונות מארגנת. גישה זו מאתגרת את התפיסה השכיחה של סביבות לא מתוכננות, כאוטיות או אורגניות, דרך הבנת המבנים והתהליכים שלוקחים חלק בתהליך העיור. חקר המורכבות העירונית סיפק הסברים נוספים המראים כיצד מבנים עירוניים נובעים מפעולה בלתי מתואמת של אנשים מרובים בדרכים רגילות ביותר, בין היתר זה קשור לזרימות אנרגיה וחומרים קבועים לשמירה על מבנים אלה.

## בישראל
כמה אדריכלים ישראלים בתחילת המאה ה-20 כגון: יוסף טישלר שתכנן את שכונת נווה שאנן בתל אביב בצורת מנורת שבעת הקנים, או ריכרד קאופמן שתכנן את נהלל בצורה מעגלית וישובים נוספים בצורת פעמון עסקו רבות בתחום זה של העיצוב והצורה של יישובים ושל שכונות בארץ.

## בעולם
אדריכלים מפורסמים שתכננו בעבר ערים חדשות כגון: אוסקר נימאייר שתכנן את ברזיליה בצורה של מטוס.

## ראו גם
* עיצוב עירוני
* ג'אמבטיסטה נולי
* תכנון שימושי קרקע

## קישורים חיצוניים
*  הסמינר הבינלאומי לצורה העירונית - ISUF

קטגוריה:אדריכלות
קטגוריה:תכנון עירוני
קטגוריה:גאוגרפיה עירונית
קטלנית זעירה

**קַטְלָנִית זְעִירָה** (שם מדעי: *Carukia barnesi*) היא מין של מדוזות קובייה המכונה לעיתים בשם אירוקנג'י, והיא קרובה למדוזה מאלו קינגי. היא חיה לאורך חופי אוסטרליה הטרופיים, בייחוד קווינסלנד, ובעלת ארס רב והיא יכולה לגרום לתסמונת אירוקנג'י, היכולה להסתיים במוות. היא קרויה על שם החוקר ג'ק בארנס (1922-1985), אשר גילה שלבישת גרביונים מועילה נגד עקיצתה.

המדוזה מורכבת מ־95% מים והיא קטנה מאוד, באורך 12–30 מ"מ בלבד ועם פעמון באורך 20 מ"מ בלבד. גופה מכיל פעמון שקוף וממנו יוצאות ארבע זרועות מרכזית שאורכם 5–50 ס"מ, בהם מיליוני תאים צורבים היכולים להזריק ארס קטלני לתוך העור.

המדוזה משתמשת בארסה החזק כדי לשתק ולהרוג דגים קטנים או חסילונים ואז לגרור אותם למרכז הפעמון השקוף שלה ולעכל אותם. מדוזה זו מסוגלת לנוע באופן עצמאי.

מדוזה זו קטלנית לאדם והיא כמעט בלתי נראית במים, עד שהזרועות שלה פוגעות באדם. הפגיעה גורמת לתסמונת אירוקנג'י והנעקץ ממנה יכול לסבול משיתוק, רעידות בכל הגוף, בחילות, הזעה, לחץ דם גבוה ופגיעה בנשימה. מקרי המוות שכיחים מאוד, בייחוד לצוללנים העלולים לטבוע לפני שתינתן להם הצלה. הצלה יכולה להיעשות באמצעות עירוי והנשמה או ביד פטידין ומשככי כאבים.

## קישורים חיצוניים

## הערות שוליים

קטגוריה:מדוזות קובייתיות
קטגוריה:בעלי חיים באוקיינוס השקט
פרנץ אורגלר

**פרנץ יעקב אורגלר** (בגרמנית: **Franz Yaakov Orgler**; 22 באוגוסט 1914 – 13 בינואר 2015) היה אתלט יהודי-גרמני, סגן אלוף המכביה השנייה (1935) בריצת 800 מטר ושיאן מכבי העולמי בריצת 1500 מטר.

## ביוגרפיה
אורגלר נולד וגדל בוופרטל-ברמן למשפחה יהודית ליברלית. אביו, קורט אורגלר, היה עורך דין מכובד ואמו אדל אורגלר-בלומנטל. משנת 1931 היה קורט אורגלר יו"ר הקהילה היהודית של ברמן עד לפירוקה. לפרנץ היו שלושה אחים האנס יואכים, מארי-לואיז ואווה. בגיל 17 הוא התאמן במועדון הבורגני של ברמן שחור-לבן במגרש הספורט "מלאק". הוא היה האתלט היהודי היחיד במועדון. בהמשך עבר להתאמן בקבוצת הכח קלן בגרמניה.

במכביה השנייה שנערכה בשנת 1935 זכה אורגלר במדליית כסף בריצת 800 מטר בתוצאה של 2:04.8 דקות, אחרי אברהם רוזנקרנץ מארצות הברית (2:02.4 דקות) ולפני לאון פאסי מיוון (2:05.8 דקות). בנוסף הוא סיים במקום רביעי בריצת 400 מטר משוכות ובריצת שליחים 4x400 מטר הרביעייה מגרמניה פסלה. 

במאי 1937 ברח אורגלר מהנאצים לשוודיה.

באליפות סטוקהולם שנערכה במרץ 1946 קבע אורגלר בריצת 1500 מטר שיא מכבי עולמי של 4:01.4 דקות.

## חיים אישיים
שלושת אחיו הצליחו לברוח בזמן מגרמניה הנאצית. אווה ברחה לאיטליה בשנת 1933 ובהמשך לארגנטינה, מארי-לואיז ברחה לאנגליה בשנת 1939 והנס יואכים ברח גם הוא לשוודיה בשנת 1939.

ב-20 ביולי 1942 נלקחו הוריו, קורט ואדל אורגלר לדיסלדורף וגורשו משם לגטו טרזינשטט ומשם למחנה ההשמדה אושוויץ ב-28 באוקטובר 1944, שם ככל הנראה נרצחו זמן קצר לאחר מכן. תאריך המוות המדויק אינו ידוע. לפני גירושם כתבו הוריו מכתב פרידה לילדיהם.

בשנת 1947, לאחר עשר שנים של מגורים קבועים בשוודיה, הוא קיבל אזרחות שוודית ושירת בצבא. מאז הוא מכנה את עצמו בשם פרנס אורגלר. במשך 56 שנים היה נשוי לאשתו מצפון שוודיה.

נפטר ב-13 בינואר 2015.

## קישורים חיצוניים

* 
* 
* 
* 
* פרנץ אורגלר בתערוכה יהודים וספורט לפני השואה: רטרוספקטיבה ויזואלית, באתר יד ושם
* Between success and persecution: Jewish Athletes in Germany, באתר כוכבי ספורט יהודים גרמנים 
* Der Sport als Lebensretter – Franz Orgler zum 100. Geburtstag – Prof. Lorenz Peiffer 
* תמונה של פרנץ אורגלר, שני מימין 
* Entwicklung der Leichtathletik Bestleistungen des Deutscher Kreis des Makkabi-Weltverbandes (historisch) 

## הערות שוליים

קטגוריה:אתלטים יהודים
קטגוריה:רצים למרחקים בינוניים
קטגוריה:ספורטאים יהודים גרמנים
קטגוריה:גרמנים שהגיעו לגיל מאה
קטגוריה:יהודים שהגיעו לגיל מאה
קטגוריה:גרמנים שנולדו ב-1914
קטגוריה:גרמנים שנפטרו ב-2015
קטגוריה:שוודים שנפטרו ב-2015
ברטוק המשגע

**ברטוק המשגע** (באנגלית: **Bartok the Magnificent**) הוא סרט הנפשה אמריקאי משנת 1999, מסוגת קומדיה והרפתקאות, המשמש כסרט המשך ופריקוול לסרט "אנסטסיה" משנת 1997. הסרט בוים על ידי דון בלות' וגרי גולדמן, נכתב על ידי ג'יי לקופו, והופק באולפני ההנפשה של פוקס. הסרט עוקב אחר ברטוק, עטלף היוצא למשימה להציל את הנסיך איוון שנחטף ובעקבות כך ממלכת רוסיה נמצאת בסכנה.

הסרט הופץ להקרנה ביתית ב-VHS ו-DVD. בארצות הברית הסרט הופץ לראשונה על ידי 20th Century Fox Home Entertainment ב-16 בנובמבר 1999. בישראל הסרט הופץ לראשונה בדיבוב עברי בשנת 1999. אורך הסרט הוא כ-68 דקות.

בעוד שכמה מהסרטים של דון בלות', שביים גם את סרט המקור, קיבלו המשכים בסדרות ובסרטי המשך, זה הפרויקט היחיד שהוא היה שותף בו.

## תקציר העלילה
ברטוק הוא עטלף העובד כאמן רחוב שמציג את עצמו כגיבור מהולל, אף על פי שהוא לא כזה. בעקבות חטיפתו של איוון, נסיך הכתר של ממלכת רוסיה, ברטוק מוזעק למשימה להצילו. תחילה, ברטוק יוצא יחד עם זוזי, עוזרו לעסקים, לבאבה יאגה שטענו שהיא חטפה את הנסיך. כשהגיעו אליה, באבה יאגה אמרה שכדי להציל את הנסיך ברטוק צריך להביא לה שלושה חפצים מהיער. לאחר שהשיג את שלושת החפצים, ברטוק חזר לבאבה יאגה ובמהרה גילה שהיא עבדה עליו ושהנסיך לא נמצא אצלה. לאחר מכן, ברטוק חזר לעיר יחד עם זוזי, שם הם גילו שלודמילה, עוזרתו של הנסיך שרצתה להפוך למלכה, חטפה את הנסיך איוון. בסופו של דבר החברים מצילים את הנסיך וברטוק שהציג את עצמו כגיבור מהולל, הפך באמת לכזה.

## דמויות ומדבבים
הדיבוב העברי בוים והופק על ידי אלן אזגי.

בנוסף דיבבו בדיבוב האנגלי גלן שדיקס ודני מן.

## מוזיקה
כמו בסרט הקודם, גם לסרט זה נכתבו שירים על ידי סטיפן פלאהרטי ולין אהרנס. לסרט נכתבו כ-5 שירים שבוצעו על ידי דמויות הסרט. בדיבוב העברי כל השירים דובבו לעברית.
# באבה יאגה (Baba Yaga)
# ברטוק המשגע (Bartok the Magnificent)
# גיבור אפשרי (A Possible Hero)
# משהו בבית שלי (Someone's in My House)
# לודמילה האמיתית (The Real Ludmilla)

## מועמדויות
הסרט היה מועמד לפרס אנני ולשתי קטגוריות בפרס סליל הזהב, אך הפסיד בהתאמה לסרטים "גופי הולך לקולג'" ו"אלווין והצ'יפמאנקס פוגשים את פרנקנשטיין" ולסדרה "טלטל, רעשן ורול: סיפור אהבה אמריקאי".

## קישורים חיצוניים

* 

## הערות שוליים

קטגוריה:סרטי 1999
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של פוקס המאה ה-20
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:אנסטסיה (זיכיון)
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:עטלפים בתרבות
קטגוריה:סרטי דון בלות'
קטגוריה:סרטים על דרקונים
קייטי היל

**קייטי היל** (באנגלית: **Katie Hill**; נולדה ב-25 באוגוסט 1987) היא פוליטיקאית אמריקאית, כיהנה כחברת הקונגרס של ארצות הברית מטעם המפלגה הדמוקרטית ונציגת קליפורניה בבית הנבחרים מינואר עד נובמבר 2019.

## ביוגרפיה

היל נולדה באבילין, טקסס, ארצות הברית, לרייצ'ל סטיבנסון ומייק היל.

היל יצאה מהארון כביסקסואלית אחרי התיכון. בשנת 2010 נישאה היל לאמן קני הסלפ.

התפטרה מחברותה בקונגרס לאחר פרסום תמונות עירום שלה עם עוזריה, שלטענתה פורסמו כפורנוגרפיית נקם.

## קישורים חיצוניים

*  
 
*  
* 

קטגוריה:אמריקאים ילידי טקסס
קטגוריה:חברי הקונגרס ה-116 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:פוליטיקאים להט"בים אמריקאים
קטגוריה:ביסקסואלים אמריקאים
קטגוריה:ערכים שנערכו במסגרת מיזם ויקי נשים
קטגוריה:בוגרות אוניברסיטת המדינה של קליפורניה בנורת'רידג'
קטגוריה:בוגרי אוניברסיטת המדינה של קליפורניה בנורת'רידג'
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
יום האוכלוסייה העולמי

ממוזער|טקסט=מפה המראה את אוכלוסיית העולם במיליונים, לפי מדינות|מפה המראה את אוכלוסיית העולם במיליונים, לפי מדינות
**יום האוכלוסייה העולמי** הוא אירוע שנתי, שמצוין מדי שנה ב-11 ביולי, כדי לעורר מודעות לגידול באוכלוסיית העולם. את האירוע יזמה המועצה המנהלת של UNDP, סוכנות הפיתוח של האו"ם בשנת 1989, לציון 11 ביולי 1987, התאריך המשוער בו הגיעה אוכלוסיית העולם לחמישה מיליארד אנשים. הרעיון הוצע על ידי הדמוגרף ההודי ד"ר זכריה, כשעבד כדמוגרף בכיר בבנק העולמי.

אוכלוסיית העולם צמחה מכמיליארד תושבים בסביבות 1804 לכ-1.6 ב-1900, הגיעה ל-2 מיליארד ב-1927 ול-2.5 ב-1950. ב-1987 הכפילה את עצמה ל-5 מיליארד (ב-37 שנים). נכון לשנת 2025 האוכלוסייה גדלה בכ-70 מיליון מדי שנה, וב הגיעה ל-7.7 מיליארד. היא הגיעה ל-8 מיליארד ב-2023 ובקצב הנוכחי תגיע ל-9 בסביבות 2035. לפי תחזיות האו"ם, האוכלוסייה תגיע לשיא של 10.3 מיליארד בשנות ה-80 של המאה ה-21, ואז תחל ירידה. נכון לשנת 2024 חלה ירידה בכמות האוכלוסייה הצפויה באותן תחזיות; זאת, בשל ירידות חדות בשיעורי הילודה העולמיים.

ביום האוכלוסייה העולמי הדגש הוא על תוכניות לתכנון המשפחה . מזכ"ל האו"ם אנטוניו גוטרש אמר כי "ביום האוכלוסייה העולמי אנו מכירים בכך שמשימה זו (פיתוח עולמי בר קיימא) קשורה קשר הדוק עם מגמות דמוגרפיות הכוללות גידול אוכלוסייה, הזדקנות, הגירה ועיור."

## ראו גם
*התפוצצות אוכלוסין

## קישורים חיצוניים

* 
* World Population Day 11 July, באתר האו"ם

## הערות שוליים

קטגוריה:דמוגרפיה
קטגוריה:אירועים בחודש יולי
אוכלוסייה
אוכלוסייה, יום
לא מוותרת

"**לא מוותרת**" הוא סינגל רביעי מתוך האלבום ניסים שקופים של הזמרת-יוצרת הישראלית ריטה, שיצא לאור ב-21 בינואר 2018.

ב-4 במרץ 2018 יצא לאור גרסת הרמיקס של שגיא קריב לשיר.

## הפקה
* ריטה - מילים
* צרויה להב - מילים
* מורן דוד - קולות, לחן, הפקת שירה
* פטריק סבג - קלידים, דגימות, הפקת שירה, עיבוד, הפקה מוזיקלית, הקלטה, מיקס
* גלעד שמואלי - תופים
* אבי סינגולדה - גיטרות, מנדולינה
* עדי הר צבי - בס
* יוני דרור - חליל, דודוק
* נטלי אלון - עוזרת טכנאי
* אבי טולדנו - הקלטה, מיקס
* יאיר גורן - ייעוץ מוזיקלי
* ג'ון דייוויס - מאסטרינג
* דודי חסון - צילום
* יעל יעקבי - עיצוב

## וידאו קליפ
הוידאו קליפ הנלווה לשיר צולם במהלך הופעותיה של ריטה.
* שחר בארי - בימוי
* שי אשרי - עריכה, בימוי
* גדי ימפל - צילום
* תום רייכרט - צילום
* מאור גולדנברג - צילום
* שי פלנר - צילום

## מיקומי שיא

## רשימת השמעה

## קישורים חיצוניים

* 
* לדף השיר באתר הספרייה הלאומית

## הערות שוליים

קטגוריה:שירי 2017
קטגוריה:סינגלים מ-2018
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים שנכתבו על ידי ריטה
קטגוריה:שירים שהולחנו על ידי מורן דוד
קטגוריה:סינגלים בהוצאת הליקון
יחסי קומורו–שווייץ

**יחסי קומורו–שווייץ** הם היחסים הדיפלומטיים הרשמיים שבין **[[קומורו|האיחוד של איי קומורו]]** לבין **[[שווייץ|הקונפדרציה השווייצרית]]**.

## היסטוריה
בין הקונפדרציה השווייצרית לבין האיחוד של איי קומורו מתקיימים יחסים דיפלומטיים רשמיים. על פי משרד החוץ השווייצרי, היחסים שבין שתי המדינות הם יחסים רגועים ולא אינטנסיביים, אך עלו מספר דרכים לגרום לשיתופי הפעולה שבין שתי המדינות להניב פירות. בעיקר בתחום המלגות והתמיכה בארגונים בלתי-ממשלתיים.

שנתיים לאחר עצמאותה של קומורו מצרפת ב-1975, כוננה שווייץ יחסים דיפלומטיים רשמיים עם המדינה הצעירה. משנת 1977 עד שנת 2007 השגרירות השווייצרית בטנזניה הייתה אחראית על היחסים עם קומורו. מאז 2007 השגרירות השווייצרית באנטננריבו, בירת מדגסקר הסמוכה, אמונה על קומורו. באפריל 2012 שוחחו השגריר השווייצרי ובעלי תפקידים שונים מקומורו תוך מטרה למנף ולהעמיק את שיתופי הפעולה שבין שתי המדינות.

על פי הלשכה השווייצרית המרכזית לסטטיסטיקה, שנים עשר אזרחים שווייצרים התגוררו בקומורו בסוף שנת 2015. עם זאת, קיימת נוכחות מתמדת של שווייצרים באיים למטרות תיירות.

## נציגויות דיפלומטיות
* שווייץ אינה מיוצגת בקומורו בדרג השגרירות. שווייץ מיוצגת בקומורו בדרג הקונסולרי באמצעות קונסוליה רשמית שהיא מחזיקה במורוני, בירת המדינה. שווייץ האמינה את שגרירותה שבאנטננריבו, בירת מדגסקר הסמוכה, על קומורו.
* קומורו אינה מיוצגת בשווייץ, הן בדרג השגרירות והן בדרג הקונסולרי.

## קישורים חיצוניים
* Bilateral relations Switzerland–the Comoros, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ